ประกาศคณะกรรมการกำกับการใช้อำนาจของบริษัท ปตทประกาศคณะกรรมการกำกับการใช้อำนาจของบริษัทปตท. จำกัด (มหาชน)เรื่องหลักเกณฑ์และเงื่อนไขในการสร้างและบำรุงรักษาระบบการขนส่งปิโตรเลียมทางท่อ โดยที่เป็นการสมควรกำหนดหลักเกณฑ์และเงื่อนไขในการสร้างและบำรุงรักษาระบบการขนส่งปิโตรเลียมทางท่อของบริษัทปตท. จำกัด (มหาชน)อาศัยอำนาจตามความในมาตรา ๔ และมาตรา ๖/๓แห่งพระราชกฤษฎีกากำหนดอำนาจสิทธิ และประโยชน์ของบริษัท ปตท. จำกัด (มหาชน) พ.ศ.๒๕๔๔ ซึ่งแก้ไขเพิ่มเติมโดยพระราชกฤษฎีกากำหนดอำนาจ สิทธิ และประโยชน์ของบริษัทปตท. จำกัด (มหาชน) (ฉบับที่ ๒) พ.ศ. ๒๕๕๐ คณะกรรมการกำกับการใช้อำนาจของบริษัทปตท. จำกัด (มหาชน) จึงออกประกาศไว้ดังต่อไปนี้ข้อ ๑ประกาศนี้เรียกว่า ประกาศคณะกรรมการกำกับการใช้อำนาจของบริษัทปตท.จำกัด (มหาชน) เรื่องหลักเกณฑ์และเงื่อนไขในการสร้างและบำรุงรักษาระบบการขนส่งปิโตรเลียมทางท่อข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในประกาศนี้บริษัท หมายความว่า บริษัทปตท. จำกัด (มหาชน)ปิโตรเลียม หมายความว่าปิโตรเลียมตามกฎหมายว่าด้วยปิโตรเลียมและให้หมายความรวมถึงน้ำมันเชื้อเพลิงตามกฎหมายว่าด้วยการค้าน้ำมันเชื้อเพลิงด้วยคณะกรรมการ หมายความว่าคณะกรรมการกำกับการใช้อำนาจของบริษัท ปตท. จำกัด(มหาชน)ระบบการขนส่งปิโตรเลียมทางท่อให้หมายความรวมถึงระบบการขนส่งปิโตรเลียมทางท่อที่อยู่ในเขตระบบการขนส่งปิโตรเลียมทางท่อที่มีการประกาศก่อนวันที่ประกาศฉบับนี้ใช้บังคับด้วยรัฐมนตรี หมายความว่ารัฐมนตรีว่าการกระทรวงพลังงานข้อ ๔บริษัทจะใช้สอย เข้าครอบครองหรือดำเนินการอื่นใดต่อทรัพย์สินของบุคคลอื่นโดยไม่ได้รับความยินยอมจากเจ้าของหรือผู้ครอบครองทรัพย์สินนั้นมิได้เว้นแต่เป็นการดำเนินการที่ได้รับอนุญาตจากคณะกรรมการตามประกาศนี้และเป็นการดำเนินการตามเงื่อนไขในประกาศนี้ หรือเงื่อนไขอื่นตามที่คณะกรรมการกำหนดข้อ ๕ในกรณีที่บริษัทมีความจำเป็นต้องใช้สอยหรือเข้าครอบครองอสังหาริมทรัพย์ซึ่งมิใช่ที่อยู่อาศัยของบุคคลใดๆเป็นการชั่วคราวเพื่อประโยชน์ในการสร้างและบำรุงรักษาระบบการขนส่งปิโตรเลียมทางท่อให้บริษัทเสนอเรื่องต่อคณะกรรมการเพื่อพิจารณาอนุญาตโดยอาจเสนอเป็นโครงการก่อสร้างหรือแผนงานบำรุงรักษาประจำปีหรือเสนอเป็นรายครั้งก็ได้โครงการก่อสร้างหรือแผนงานบำรุงรักษาประจำปีที่เสนอต่อคณะกรรมการตามวรรคหนึ่งอย่างน้อยต้องมีรายละเอียดดังต่อไปนี้(๑)เหตุผลและความจำเป็นในการใช้สอยหรือเข้าครอบครองอสังหาริมทรัพย์ซึ่งมิใช่ที่อยู่อาศัยของบุคคลอื่นเป็นการชั่วคราว(๒)ลักษณะของการใช้สอยหรือเข้าครอบครองอสังหาริมทรัพย์(๓) ขอบเขตของพื้นที่ที่ต้องใช้ในการดำเนินการ(๔) ระยะเวลาการดำเนินการ(๕) รายการอื่นตามที่คณะกรรมการจะกำหนดข้อ ๖คณะกรรมการจะอนุญาตให้บริษัทใช้สอยหรือเข้าครอบครองอสังหาริมทรัพย์ซึ่งมิใช่ที่อยู่อาศัยของบุคคลใดๆเป็นการชั่วคราวได้เฉพาะในกรณีที่การใช้สอยหรือเข้าครอบครองอสังหาริมทรัพย์ดังกล่าวเป็นการจำเป็นสำหรับการสำรวจเพื่อสร้างระบบการขนส่งปิโตรเลียมทางท่อหรือการบำรุงรักษาระบบการขนส่งปิโตรเลียมทางท่อหรือเป็นการจำเป็นสำหรับการป้องกันอันตรายหรือความเสียหายที่จะเกิดแก่ระบบการขนส่งปิโตรเลียมทางท่อเมื่อได้รับอนุญาตตามวรรคหนึ่งแล้วให้บริษัทปฏิบัติงานภายใต้เงื่อนไขดังต่อไปนี้(๑) ก่อนการใช้สอยหรือเข้าครอบครองอสังหาริมทรัพย์ให้บริษัทบอกกล่าวโดยแจ้งเป็นหนังสือให้เจ้าของหรือผู้ครอบครองอสังหาริมทรัพย์ทราบล่วงหน้าภายในเวลาอันสมควรแต่ต้องไม่น้อยกว่าสามวันโดยต้องระบุเหตุผลและความจำเป็นในการใช้สอยหรือเข้าครอบครองอสังหาริมทรัพย์เป็นการชั่วคราวและการอนุญาตของคณะกรรมการ(๒)ในกรณีที่ไม่อาจติดต่อกับเจ้าของหรือผู้ครอบครองอสังหาริมทรัพย์ให้บริษัทประกาศให้เจ้าของหรือผู้ครอบครองอสังหาริมทรัพย์นั้นทราบล่วงหน้าไม่น้อยกว่าสามสิบวันการประกาศให้ทำเป็นหนังสือปิดไว้ ณ ที่ซึ่งอสังหาริมทรัพย์นั้นตั้งอยู่ และ ณที่ทำการเขตหรือที่ว่าการอำเภอที่ทำการขององค์กรปกครองส่วนท้องถิ่น ที่ทำการกำนันและที่ทำการผู้ใหญ่บ้านแห่งท้องที่ที่อสังหาริมทรัพย์นั้นตั้งอยู่ ทั้งนี้ให้แจ้งกำหนดวันเวลาและการที่จะกระทำนั้นไว้ด้วย(๓) เงื่อนไขอื่นตามที่คณะกรรมการจะกำหนดข้อ ๗คณะกรรมการมีอำนาจกำหนดเขตระบบการขนส่งปิโตรเลียมทางท่อตามความจำเป็นโดยได้รับความเห็นชอบจากรัฐมนตรีเมื่อรัฐมนตรีประกาศเขตระบบการขนส่งปิโตรเลียมทางท่อและเครื่องหมายแสดงเขตตามที่คณะกรรมการกำหนดในราชกิจจานุเบกษาแล้วให้บริษัทดำเนินการปิดประกาศเขตระบบการขนส่งปิโตรเลียมทางท่อไว้ ณที่ทำการเขตหรือที่ว่าการอำเภอ ที่ทำการขององค์กรปกครองส่วนท้องถิ่นที่ทำการกำนันและที่ทำการผู้ใหญ่บ้านแห่งท้องที่นั้นกับให้มีการจัดทำเครื่องหมายแสดงไว้ในบริเวณเขตระบบการขนส่งปิโตรเลียมทางท่อดังกล่าวตามระเบียบที่รัฐมนตรีประกาศกำหนดข้อ ๘เมื่อได้มีประกาศกำหนดเขตระบบการขนส่งปิโตรเลียมทางท่อตามข้อ๗ แล้วบริษัทต้องได้รับอนุญาตจากคณะกรรมการก่อนจึงจะดำเนินการดังต่อไปนี้ได้(๑) วางระบบการขนส่งปิโตรเลียมทางท่อไปใต้ เหนือตาม หรือข้ามที่ดินของบุคคลใดๆ(๒) รื้อถอนอาคาร โรงเรือนหรือทำลายสิ่งอื่นที่สร้างหรือทำขึ้นหรือทำลาย หรือตัดฟันต้นกิ่ง หรือรากของต้นไม้หรือพืชผลในเขตระบบการขนส่งปิโตรเลียมทางท่อเมื่อบริษัทได้ดำเนินการตาม (๑) เสร็จแล้วให้บริษัทฟื้นฟูสภาพของทรัพย์สินให้มีสภาพใกล้เคียงกับสภาพก่อนการก่อสร้างหรือให้มีสภาพตามเงื่อนไขในการอนุญาตจากหน่วยงานราชการและรัฐวิสาหกิจที่เกี่ยวข้องข้อ ๙ก่อนที่จะดำเนินการตามข้อ ๘ให้บริษัทแจ้งเป็นหนังสือให้เจ้าของหรือผู้ครอบครองทรัพย์สินที่เกี่ยวข้องทราบและให้นำข้อ ๖ วรรคสอง มาใช้บังคับโดยอนุโลมแต่เจ้าของหรือผู้ครอบครองทรัพย์สินนั้นอาจยื่นคำร้องแสดงเหตุที่บริษัทไม่สมควรดำเนินการดังกล่าวไปยังคณะกรรมการเพื่อวินิจฉัยภายในสามสิบวันนับแต่วันที่ได้รับหนังสือแจ้งคำวินิจฉัยของคณะกรรมการให้เป็นที่สุดข้อ ๑๐เพื่อประโยชน์แห่งความปลอดภัยของเขตระบบการขนส่งปิโตรเลียมทางท่อคณะกรรมการอาจอนุญาตให้บริษัททำลายหรือตัดฟันต้นกิ่ง รากของต้นไม้ หรือสิ่งอื่นใดที่อยู่ใกล้เขตระบบการขนส่งปิโตรเลียมทางท่อโดยบริษัทต้องแจ้งเป็นหนังสือให้เจ้าของหรือผู้ครอบครองต้นไม้หรือสิ่งนั้นทราบล่วงหน้าไม่น้อยกว่าเจ็ดวันถ้าไม่อาจติดต่อบุคคลดังกล่าวได้ ให้บริษัทในฐานะผู้ได้รับอนุญาตจากคณะกรรมการมีอำนาจดำเนินการได้ตามที่เห็นสมควร ทั้งนี้ เมื่อบริษัทได้ดำเนินการตามข้อนี้แล้วให้บริษัทรายงานให้คณะกรรมการทราบโดยพลันข้อ ๑๑ในกรณีที่มีความจำเป็นและเร่งด่วนให้บริษัท มีอำนาจเข้าไปในที่ดินหรือสถานที่ของบุคคลใดในเวลาใดๆ เพื่อตรวจ ซ่อมแซมหรือแก้ไขระบบการขนส่งปิโตรเลียมทางท่อได้ แต่ถ้าเจ้าของ หรือผู้ครอบครองอยู่ ณที่นั้นด้วย ให้บริษัทแจ้งให้บุคคลดังกล่าวทราบก่อน ทั้งนี้ให้ถือว่าบริษัทอยู่ในฐานะผู้ปฏิบัติงานแทนคณะกรรมการและเมื่อบริษัทได้ดำเนินการตามข้อนี้แล้วให้รายงานให้คณะกรรมการทราบโดยพลันในการปฏิบัติงานตามวรรคหนึ่งให้พนักงานบริษัทที่รัฐมนตรีแต่งตั้งดำเนินการร่วมกับพนักงานฝ่ายปกครองเจ้าหน้าที่ตำรวจ เจ้าหน้าที่องค์กรปกครองส่วนท้องถิ่น กำนันหรือผู้ใหญ่บ้านแห่งท้องที่นั้นเพื่อเข้าไปในที่ดินหรือสถานที่ดังกล่าวด้วยทั้งนี้ ภายใต้การควบคุมดูแลของคณะอนุกรรมการตามข้อ ๑๗ข้อ ๑๒ให้บริษัทจ่ายค่าทดแทนตามความเป็นธรรมตามหลักเกณฑ์ดังต่อไปนี้(๑) ให้แก่เจ้าของหรือผู้ครอบครองอสังหาริมทรัพย์หรือผู้ทรงสิทธิอื่น ในกรณีที่การใช้สอยหรือเข้าครอบครองอสังหาริมทรัพย์ตามข้อ ๖ก่อให้เกิดความเสียหายแก่เจ้าของ ผู้ครอบครองอสังหาริมทรัพย์หรือผู้ทรงสิทธิอื่นนั้น(๒) ให้แก่เจ้าของหรือผู้ทรงสิทธิในที่ดิน อาคารโรงเรือนหรือสิ่งปลูกสร้างที่มีการดำเนินการตามข้อ ๘(๓) ให้แก่เจ้าของหรือผู้ครอบครองทรัพย์สินในกรณีที่การดำเนินการตามข้อ ๑๐ หรือข้อ ๑๑ ก่อให้เกิดความเสียหายแก่เจ้าของหรือผู้ครอบครองทรัพย์สินนั้นในการจ่ายค่าทดแทนตามวรรคหนึ่งให้บริษัทดำเนินการเจรจาตกลงจำนวนค่าทดแทนที่เป็นธรรมกับบุคคลที่เกี่ยวข้องและถ้าเป็นการเจรจาเพื่อจ่ายค่าทดแทนตามวรรคหนึ่ง (๒)บริษัทต้องเสนอเรื่องต่อคณะกรรมการพิจารณาค่าทดแทนทรัพย์สินที่บริษัทจัดตั้งขึ้นเพื่อพิจารณาจำนวนค่าทดแทนและหลักเกณฑ์การจ่ายค่าทดแทนที่เหมาะสมด้วยเมื่อได้ดำเนินการเจรจาตามวรรคสองแล้วหากยังไม่สามารถตกลงกันได้ในจำนวนค่าทดแทนให้บริษัทเชิญพนักงานฝ่ายปกครองหรือผู้บริหารองค์กรปกครองส่วนท้องถิ่นซึ่งเป็นที่ยอมรับจากชุมชนในท้องที่นั้นเข้ามาร่วมพิจารณาไกล่เกลี่ยเพื่อหาข้อยุติและถ้ายังไม่สามารถตกลงกันได้ให้หาทางเจรจาเพื่อมอบข้อพิพาทให้อนุญาโตตุลาการวินิจฉัยภายในเก้าสิบวันนับแต่วันที่สิ้นสุดการไกล่เกลี่ยดังกล่าวข้อ ๑๓ในเขตระบบการขนส่งปิโตรเลียมทางท่อไม่ว่าบนบกหรือในน้ำหรือใต้พื้นท้องน้ำหรือพื้นท้องทะเล ผู้ใดจะปลูกสร้างอาคารโรงเรือน ต้นไม้ หรือสิ่งอื่นใด ติดตั้งสิ่งใด เจาะหรือขุดพื้นดิน ถมดินทิ้งสิ่งของ หรือกระทำด้วยประการใดๆที่อาจทำให้เกิดอันตรายหรือเป็นอุปสรรคแก่ระบบการขนส่งปิโตรเลียมทางท่อ จะต้องได้รับอนุญาตเป็นหนังสือจากคณะกรรมการก่อนทั้งนี้จะต้องปฏิบัติตามเงื่อนไขที่คณะกรรมการกำหนดด้วยในกรณีที่มีการอนุญาตตามวรรคหนึ่งให้สำนักงานนโยบายและแผนพลังงานแจ้งการอนุญาตดังกล่าวไปยังบริษัทด้วยข้อ ๑๔ ในกรณีที่มีการกระทำใดๆ ตามข้อ ๑๓โดยไม่ได้รับอนุญาตจากคณะกรรมการเมื่อคณะกรรมการมีคำสั่งให้ผู้ฝ่าฝืนรื้อถอนขนย้าย ตัดฟัน ทำลาย หรือกระทำการใดๆ ภายในระยะเวลาที่กำหนดแล้วถ้าผู้นั้นไม่ปฏิบัติตาม หรือในกรณีที่หาตัวผู้ฝ่าฝืนไม่ได้ให้สำนักงานนโยบายและแผนพลังงานประกาศคำสั่งของคณะกรรมการไว้ ณ บริเวณนั้น และ ณที่ทำการเขตหรือที่ว่าการอำเภอ ที่ทำการขององค์กรปกครองส่วนท้องถิ่นที่ทำการกำนันและที่ทำการผู้ใหญ่บ้านแห่งท้องที่นั้นเป็นเวลาไม่น้อยกว่าเจ็ดวันและเมื่อไม่มีการปฏิบัติตามคำสั่งนั้น คณะกรรมการจะรื้อถอน ขนย้ายตัดฟัน ทำลายหรือกระทำการใดๆ ตามควรแก่กรณีข้อ ๑๕ในการปฏิบัติหน้าที่ตามประกาศนี้กรรมการ อนุกรรมการซึ่งคณะกรรมการแต่งตั้ง หรือพนักงานบริษัท ต้องแสดงบัตรประจำตัวต่อบุคคลซึ่งเกี่ยวข้องข้อ ๑๖ให้บริษัทจัดทำรายงานผลการปฏิบัติงานที่ได้รับอนุญาตตามประกาศนี้เสนอต่อคณะกรรมการเพื่อทราบทุกสามเดือนข้อ ๑๗ให้มีคณะอนุกรรมการคณะหนึ่งเรียกว่า คณะอนุกรรมการติดตามและตรวจสอบการปฏิบัติงานของบริษัทปตท. จำกัด (มหาชน) ประกอบด้วยผู้อำนวยการสำนักงานนโยบายและแผนพลังงานหรือรองผู้อำนวยการสำนักงานนโยบายและแผนพลังงานซึ่งได้รับมอบหมายจากผู้อำนวยการสำนักงานนโยบายและแผนพลังงานเป็นประธานผู้แทนกระทรวงพลังงาน ผู้แทนกระทรวงมหาดไทย ผู้แทนสำนักงานตำรวจแห่งชาติและอนุกรรมการผู้ทรงคุณวุฒิไม่เกินสามคนซึ่งประธานกรรมการแต่งตั้ง เป็นอนุกรรมการให้ผู้อำนวยการสำนักงานนโยบายและแผนพลังงานแต่งตั้งข้าราชการในสังกัดสำนักงานนโยบายและแผนพลังงานหนึ่งคนเป็นเลขานุการและจะแต่งตั้งผู้ช่วยเลขานุการจำนวนไม่เกินสองนด้วยก็ได้ข้อ ๑๘คณะอนุกรรมการติดตามและตรวจสอบการปฏิบัติงานของบริษัทปตท. จำกัด (มหาชน) มีอำนาจหน้าที่ดังต่อไปนี้(๑)ติดตามและตรวจสอบการปฏิบัติงานที่เกี่ยวกับการสร้างและบำรุงรักษาระบบการขนส่งปิโตรเลียมทางท่อของบริษัทปตท. จำกัด (มหาชน) ตามที่ได้รับอนุญาตตามประกาศนี้ ทั้งนี้เว้นแต่เป็นการปฏิบัติงานตามโครงการหรือแผนงานที่คณะกรรมการได้กำหนดให้เป็นอำนาจหน้าที่ของคณะอนุกรรมการอื่นไว้เป็นการเฉพาะ(๒) เสนอแนะให้บริษัทแก้ไข ปรับปรุงหรือดำเนินการใดๆ ที่จำเป็นเพื่อให้การปฏิบัติงานเป็นไปตามหลักเกณฑ์และเงื่อนไขในประกาศนี้(๓)มีหนังสือเรียกให้พนักงานบริษัทมาชี้แจงหรือแสดงความเห็นเกี่ยวกับการปฏิบัติงานที่ได้รับอนุญาตตามประกาศนี้(๔) ประสานงานกับพนักงานฝ่ายปกครองเจ้าหน้าที่ตำรวจ เจ้าหน้าที่องค์กรปกครองส่วนท้องถิ่นเจ้าหน้าที่อื่นของหน่วยงานของรัฐ หรือผู้เกี่ยวข้อง แล้วแต่กรณีในท้องที่ที่มีการสร้างหรือบำรุงรักษาระบบการขนส่งปิโตรเลียมทางท่อเพื่อให้การปฏิบัติงานของบริษัทเป็นไปตามหลักเกณฑ์และเงื่อนไขในประกาศนี้(๕) พิจารณากลั่นกรอง ศึกษา วิเคราะห์ เสนอแนะและให้ความเห็นในเรื่องต่างๆ ที่เสนอต่อคณะกรรมการซึ่งมิใช่เรื่องที่คณะกรรมการได้กำหนดให้เป็นอำนาจหน้าที่ของคณะอนุกรรมการอื่นไว้เป็นการเฉพาะ(๖) ศึกษา วิเคราะห์ เสนอแนะและให้ความเห็นในเรื่องที่เกี่ยวกับการปฏิบัติงานของบริษัทในการสร้างและบำรุงรักษาระบบการขนส่งปิโตรเลียมทางท่อต่อคณะกรรมการ(๗)จัดทำรายงานการดำเนินการเสนอต่อคณะกรรมการเป็นครั้งคราวตามความเหมาะสมแต่ต้องไม่น้อยกว่าปีละหนึ่งครั้ง(๘) ปฏิบัติงานอื่นตามที่คณะกรรมการมอบหมายข้อ ๑๙ให้นำความในมาตรา ๗๙ มาตรา ๘๐ มาตรา๘๑ มาตรา ๘๒ และมาตรา ๘๓ แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙มาใช้บังคับกับการประชุมของคณะอนุกรรมการติดตามและตรวจสอบการปฏิบัติงานของบริษัทปตท. จำกัด (มหาชน) โดยอนุโลมประกาศณ วันที่ ๒๓ กรกฎาคม พ.ศ. ๒๕๕๐พรชัยรุจิประภาปลัดกระทรวงพลังงานประธานกรรมการกำกับการใช้อำนาจของบริษัทปตท. จำกัด (มหาชน)ปริยานุช/ผู้จัดทำ๑๓กันยายน ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๐๔ ง/หน้า ๓๘/๒๗ สิงหาคม ๒๕๕๐